als_Latn dik_Latn sag_Latn
Catherine Zeta-Jones dhe Michael Douglas kanë vendosur të kalojnë ca kohë larg njëri-tjetrit. Zëdhënësit e të dy aktorëve të njohur konfirmuan se çifti i famshëm i Hollywood-it është në fazën e “shqyrtimit” të lidhjes mes tyre.
“Catherine dhe Michael do kalojnë ca kohë larg njëri-tjetrit për të shqyrtuar dhe për të punuar mbi martesën e tyre,” thanë ata, duke mos pranuar të japin komente të mëtejshme.
Catherine Zeta-Jones dhe Michael Douglas u martuan në nëntor të vitit 2000 në një ceremoni përrallore ku morën pjesë shumë yje të botës së artit. Që atëherë ata i kanë qendruar pranë njëri tjetrit në të mirë e në të keq.
Vitet e fundit të dy patën probleme shëndetësore. Në vitin 2010 Michael Douglas u diagnostikua me kancer të fytit dhe siç ka pohuar ai vetë Catherine qëndroi e fortë gjatë gjithë periudhës që ai iu nënshtrua trajtimit mjekësor.
Në vitin 2011, ishte radha e Michael-it, tashmë jashtë rrezikut, që të kujdesej për të shoqen e cila vendosi të shtrohej në një qendër për trajtimin e sëmundjeve mendore për shkak se vuante nga çrregullimi bipolar II (një sëmundje mendore që karakterizohet nga ndryshimi i papritur i gjendjes shpirtërore nga gjendje euforike në depression e që mund të çojë deri në vetëvrasje).
Që nga prilli i këtij viti, koha kur aktorja 43 vjeçare pati sërish nevojë për trajtim mjekësor, çifti nuk është parë më së bashku. Sipas revistës “People”, një muaj pas shtrimit të saj në spital, kur Michael u kthye nga festivali i filmit në Kanë, ai dhe Catherine Zeta-Jones vendosën të kalojnë ca kohë larg njëri-tjetrit.
Në fillim të këtij viti Michael Douglas komentoi për një gazetë se kancerin e fytit mund t’ia kishte shkaktuar virusi HPV i cili merret nëpërmjet seksit oral. Sipas një miku të vjetër të familjes komenti në fjalë nuk u mirëprit aspak nga Catherine e cila do të kishte dashur që ai të paktën të kishte sqaruar se virusin në fjalë e kishte marrë përpara se ata të dy të njiheshin. Ajo gjithashtu ishte zemëruar për faktin që Michael kishte folur publikisht për sëmundjen mendore të Catherine-s.
Douglas gjithashtu kaloi një periudhë stresi kur djali i tij Cameron u fut në burg për shpërndarje droge.
Asnjëri prej të dyve nuk ka bërë kërkesë zyrtare për ndarje ose divorc, dhe një burim i afërt i çiftit citohet të ketë thënë se Michael dhe Catherine e duan shumë njëri-tjetrin dhe më pas e ka cilësuar ndarjen e tanishme mes të dyve si një “periudhë pauze”. Catherine dhe Michael kanë dy fëmijë Dylan dhe Carys përkatësisht 13 dhe 10 vjeç.
“Pavarësisht se si do të shkojë puna, të dy mendojnë për të mirën e fëmijëve,” tha për revistën People një mik i familjes që nuk dëshiroi të japë emrin duke shtuar se shpresonte që çifti t’i shoshiste problemet. (VP/Illyria)
Ndahen Catherine Zeta-Jones dhe Michael Douglas
Catherine Zeta-Jones dhe Michael Douglas kanë vendosur të kalojnë ca kohë larg njëri-tjetrit. Zëdhënësit e të dy aktorëve të njohur konfirmuan se çifti i famshëm i Hollywood-it është në fazën e “shqyrtimit” të lidhjes mes tyre.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans als_Latn